Kentañ romant polis YANN-FANCH JACQ eo hemañ. Romant polis pe romant-gar ? Evit lâret ar wirionez, ne ouiomp ket re! Kinnig a ran deoch ul levr luziet penn-da-benn.  Fellout a ra  da Rafael cheñch ar bed. Sonjoù resis en deus en e benn. Mont a ra eñ da gejañ get tud a bep seurt: tud a raio vat dezhañ, pe ne raio ket. Krogiñ a ra ar romant get interamant tad Roberto Chavez, un den narsis liammet get istorioù droch. An enklask a liamm gisti get iskibien, krennarded get tud deuet… Roberto, Rafael, Audrey, Vincent, Julia… kement a dudennoù ma ne ouiomp ket mui piv eo an dudenn-pennañ. E-barzh diverradenn ofisiel ar romant e vez meneget eo Rafael an haroz. Met a-benn ar fin ne welan  ket piv eo an den-se. Pep chabistr a seblant kontañ un istor disheñvel. Poan am eus bet da gompren al liamm etre en dud, memes mard eo aes da gompren an doare da skrivañ, met pegen hirvoudek!  Ne vezer ket paket get darvoudoù ar romant-se, ha diaes eo da gompren an itrik. Plijet on bet muioch get romantoù-all YANN-FAÑCH JACQ, evel ar romant E DOARE PICASSO, da skouer. Ma plij deoch istorioù luziet penn-da-benn eo graet ar romant A-BERZH MAMM-GOZH evidoch! Ur romant da lakaat etre douarn tud deuet,  prest da gemer amzer evit diluziañ al levr-mañ!